సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
కామన్వెల్త్‌లో భారత్‌కి నాలుగో పతకం
ఆస్ట్రేలియా వేదికగా జరుగుతున్న కామన్వెల్త్ గేమ్స్‌లో భారత వెయిట్ లిఫ్టర్లు పతకాల వేటలో దూసుకెళ్తున్నారు. ఇప్పటికే గురువారం ఒక
Samayam Telugu | Updated:
Apr 6, 2018, 12:57PM IST
ఆస్ట్రేలియా వేదికగా జరుగుతున్న కామన్వెల్త్ గేమ్స్‌లో భారత వెయిట్ లిఫ్టర్లు పతకాల వేటలో దూసుకెళ్తున్నారు. ఇప్పటికే గురువారం ఒక స్వర్ణం (మీరాబాయి చాను), ఒక రజతం (గురురాజా) అందించిన వెయిట్ లిఫ్టర్లు.. శుక్రవారం కూడా రెండు పతకాలను గెలుపొందారు. ఉదయం మహిళల 53 కేజీల వెయిట్ లిఫ్టింగ్ విభాగంలో పోటీపడిన సంజితా చాను మొత్తం 192 కేజీలు ఎత్తి భారత్‌కి పసిడి పతకాన్ని అందించగా.. మధ్యాహ్నం పురుషుల 69 కేజీల విభాగంలో పోటీపడిన దీపక్ లాథర్ కాంస్య పతకాన్ని గెలుపొందాడు.
తొలుత స్నాచ్‌లో గరిష్ఠంగా 136 కిలోల బరువు ఎత్తిన దీపక్ లాథర్.. క్లీన్ అండ్ జర్క్‌లో గరిష్ఠంగా 159 కేజీలు బరువు ఎత్తాడు. దీంతో.. మొత్తం 295 కిలోలతో అతనికి కాంస్య పతకం దక్కింది. ఈ విభాగంలో పసిడి గెలిచిన విజేత‌ 299 కిలోల బరువు ఎత్తగా.. రజత పతకాన్ని కైవసం చేసుకున్న శ్రీలంక వెయిట్ లిఫ్టర్ ఎత్తింది 297 కేజీలే కావడం విశేషం. క్లీన్ అండ్ జర్క్‌లో మూడో ప్రయత్నంలో దీపక్ 162 కేజీలు ఎత్తడంలో విఫలమయ్యాడు. తాజా పతకంతో కామన్వెల్త్ 2018లో భారత్ పతకాల సంఖ్య నాలుగుకి చేరింది.